## El Consell i l'Ajuntament d'Elx col·laboren en el desenvolupament de l'activitat formativa en el CdT d’Elx - Escola Municipal d’Hostaleria

*** Turisme Comunitat Valenciana destina prop de 15.000 euros en 2023 per a impulsar 34 cursos dirigits al sector turístic d'Elx
* La finalitat és millorar la qualificació professional dels recursos humans del sector turístic il·licità**

El Consell ha autoritzat la subscripció del conveni de col·laboració entre Turisme Comunitat Valenciana i l'Ajuntament d'Elx per al desenvolupament de l'activitat formativa de la Xarxa de Centres de Turisme en el CdT d’Elx - Escola Municipal d’Hostaleria en 2023.

A través d'este conveni, Turisme Comunitat Valenciana i l'Ajuntament d'Elx es comprometen a prestar-se col·laboració mútua per al desenvolupament de la programació de cursos de formació en matèria turística en el centre esmentat, amb la finalitat de millorar la qualificació professional dels recursos humans del sector turístic il·licità.

En concret, Turisme Comunitat Valenciana destina un total de 14.373 euros per a formació presencial i a distància, que permet desenvolupar les accions formatives programades, que suposen un total de 2.289 hores formatives, estructurades en 34 cursos dirigits tant a treballadors i treballadores en actiu del sector com a persones en situació de desocupació.

Els cursos es duen a terme a la seu del Centre de Turisme d’Elx - Escola Municipal d’Hostaleria i, per a fer-ho, l'Ajuntament d'Elx posa a la seua disposició les instal·lacions necessàries, com una aula taller, obrador de cuina i barra amb tota la maquinària i utensilis; una aula de gestió amb aforament fins a 120 persones; així com despatx per al professorat i sala de reunions.

Fecha: 14/11/2023